# True Detective: Night Country

True Detective: Night Country True Detective telesailaren laugarren denboraldia da. Nic Pizzolattok sortutako HBOko telesailaren denboraldia 2024ko urtarrilaren 14an estreinatu zuen AEBn.
True Detectiveko beste denboraldiak bezala, istorio independentea kontatzen du, baina narratiban puntu antzekoak dituena besteek bezala. Aurreko denboraldiek ez bezala, izenburu espezifikoa du, Night Country edo Gaueko Herrialde delako hori ez denboraldiaren zenbakiari lotutakoa.

## Ekoizpena

Night Country Issa López mexikarrak sortu zuen, showrunner, gidoilari eta zuzendari gisa. Pizzolattok parte hartzen ez duen lehen denboraldia da; hala ere, ekoizle exekutibo gisa ageri da kredituetan.
Hasieran, Nic Pizzolattok zuzenean hartu behar zuen parte True Detectiveren laugarren denboraldian, baina azkenean Issa López showrunner gisa hautatu zuten, denboraldi osoa idatziz eta zuzenduz. Pizzolatto produktore exekutiboa izango litzateke, eta bere lehen denboraldia markatuko luke, eskritura krediturik gabe.
4. denboraldia prestatzean, Issa López showrunnerrak, lehen denboraldiren "ispilu ilun" bat sortzea erabaki zuela adierazi zuen: "True Detective hura maskulinoa da eta izerdi-patsetan gertatzen da; Night Country hotza eta iluna da eta femeninoa da". Lehen denboraldian bezala, naturaz gaindiko fenomenoen isla erakutsi nahi izan zuen Lopezek bere lanean. Jasotako insporazioen artean honakoak aipatu ditu halaber: John Carpenterren The Thing; Overlook Hotela (The Shining Kubrick-enean agertzen zena), Nostromo Alieneko espazio-ontzia; eta gertakari misteriotsuen alorrean; Diatlov pasabideko eta Mary Celeste ontziaren misterioak. Beste inspirazio bat Billie Eilish kantariaren "Bury a Friend" 2019ko abestia izan zen, hasierako kredituetarako hautatu zuelarik.
Telesaila Islandian eta Alaskan filmatu zen, $60 milioiko aurrekontuarekin. Filmazioa 2022ko azaroan hasi zen eta 2023ko apirilean bildu zen. Kasu batzuetan gauez -23 °C-an zeudela egin zituzten grabaketak.

## Sinopsia

Oharra: Atal honek istorio osoa edo amaiera argitzen du.
Akzioa fikziozko Ennis hirian (Alaska) gertatzen da, aldi berean meatzarien herria eta Iñupiaq Inuit komunitate alaskarra, non indigenak eta etorkinak bizi diren. Herrian tentsioa sortzen du meategi kutsatzaile batek, bizibide nagusia hura baita, baina aldi berean kalteak sortzen dituela susmatzen da. Herrigunetik gertu ikerketa-base zientifiko bat dago, eta hango ikerlari guztiak desagertuko dira bat-batean egoera misteriotsuan. Liz Danvers polizia-buruak ikertuko du kasu hori, eta laguntzaile duen Evangeline Navarro detektibeak gogora ekarriko dio urte batzuk lehenago herrian gertatu zen Annie Kowtok emakume iñupiaqaren hilketa erlazionatuta egon daitekeela kasu berriarekin.

## Aktoreak

* Jodie Foster, Liz Danvers polizia burua.
* Kali Reis, Evangeline polizia.
* Fiona Shaw, Rose Aguineau.
* Finn Bennett, Peter Prior polizia.
* Isabella Star LaBlanc, Leah Danvers
* Christopher Eccleston, Ted Connelly kapitaina
* John Hawkes, Hank Prior kapitaina
* Dervla Kirwan, Kate McKitterick
* Anna Lambe, Kayla Malee
* L'xeis Diane Benson: Bee
* Aka Niviâna, Julia Navarro
* Owen McDonnell, Raymond Clark
* Nivi Pedersen, Annie Kowtok

## Erreferentziak

* Artikulu hau, osorik edo zatiren batean, ingelesezko wikipediako «True Detective (season 4)» artikulutik itzulia izan da, 2024-03-11 data duen 1213161504 bertsioa oinarritzat hartuta. Sartze-datarik ez duten erreferentziak, edo 2024-03-11 baino lehenago datatuak, jatorrizko artikulutik ekarri dira itzulpenarekin batera.
* ↑ (Ingelesez) Wigler, Josh. (2024-02-19). «'True Detective: Night Country' Team Explains Ambiguous Ending: "You Should Be Making Theories"» The Hollywood Reporter.
* ↑ Hibberd, James. (June 28, 2022). «HBO Officially Orders 'True Detective' Season 4, Casts Kali Reis» The Hollywood Reporter.
* ↑ Campbell, Rachel. (January 30, 2019). «Billie Eilish announces debut album with new song» Alternative Press.
* ↑ Rosenberg, Josh. (January 16, 2024). «Billie Eilish's 'Bury A Friend' Inspired True Detective Season 4's Opening Credits» Esquire.
* ↑ Travers, Ben. (January 15, 2024). «Billie Eilish Had More Sway Over 'True Detective' Season 4 Than Just the Opening Titles» IndieWire.
* ↑ Mitovich, Matt Webb. (June 28, 2022). «True Detective Season 4: Kali Reis to Help Jodie Foster Solve Alaska Mystery» TVLine.
* ↑ Fry, Andy; Rajput, Priyanca; Evans, Chris. (January 5, 2023). «International Production Guide» Kemps Film and TV Production Services Handbook 2023 Edition: 33..
* ↑ Bentz, Adam. (November 8, 2022). «True Detective Season 4 Set Photo Reveals Filming Start» Screen Rant.
* ↑ (Ingelesez) Hookstead, David. (April 10, 2023). «'True Detective' Season 4 Finishes Filming, Release Timeline Possibly Becoming Clear» OutKick.
* ↑ Izzo, Christina. (January 8, 2024). «True Detective's new showrunner on shaking things up and why Jodie Foster is a "beast of an actor"» The A.V. Club.

## Kanpo estekak

* Datuak: Q112155447